玉京山

玉京山，乃道教傳說中虛皇大道元始天尊之治所，號「玄都」，位於三清境上，大羅天中。山有七寶之城，紫微金闕，城中有七寶玄臺，為藏經之所。臺上又生七寶之樹。八株騫樹施枝布葉，一树弥覆一天，八株骞树彌覆城上八方大罗天矣，麒麟獅子化生其中，神龍朱鳳悉皆飛翔，無數仙真於此處奉功朝修，灑掃、燒香、散花。此山出五色流泉，又有九色光明，徹照大羅眾天之上。 道書中亦稱玉京山為虛皇道君、元始天王和太元聖母等仙真、老子、太上道君、玉皇之治所。 玉，溫潤而有光澤的美石，古代中國用以作為祭神、事神、通神的神物，為尊貴的象徵。京，天地自然生成的高大山丘，非人力所能成。 道教將玉京山視為最高天界大羅天諸山的中心，崑崙山僅次於玉京山，是十洲三島海中五嶽諸山的中心。而玉京山與崑崙分別作為天界、人間界的中心，是道教對讖緯的「北極/天中」對應「崑崙/地中」模式的化用。 在齋醮儀式中，道士穿著法服，吟唱「步虛詞」，步行環繞象徵仙境「玉京山」的香爐，一面以鐘、磬伴奏誦詠，用以表現昇天神遊，朝拜仙真的意象。 按《洞玄靈寶玉京山步虛經》，用以形容玉京的十首「步虛詞」為： 稽首禮太上，燒香歸虛無。流明隨我迴，法輪亦三周。玄元四大興，靈慶及王侯。七祖生天堂，煌煌耀景敷。嘯歌觀太漠，天樂適我娱。齊馨無上德，下俗不與儔。妙想明玄覺，詵詵巡虛遊。 旋行躡雲綱，乘虛步玄紀。吟詠帝一尊，百關自調理。俯命八海童，仰携高仙子。諸天散香花，蕭然靈風起。宿願定命根，故致標高擬。懼樂太上前，萬劫猶未始。 嵯峨玄都山，十方宗皇一。岧岧天寶臺，光明爛流日。煒燁玉華林，蒨璨耀朱實。常念餐元精，鍊液固形質。金光散紫微，窈窕大乘逸。 俯仰存太上，華景秀丹田。左顧提欝，右盼携結璘。六度冠梵行，道德隨日新。宿命積福慶，聞經若至親。天挺超世才，樂誦希微篇。沖虛太和氣，吐納流霞津。胎息靜百關，寥寥窺三便。泥丸洞明景，遂成金華仙，魔王敬受事，故能朝諸天。皆從齋戒起，累功結宿綠。飛行凌太虛，提携高上人。 控轡適十方，旋憩玄景阿。仰觀劫仞臺，俯盼紫雲羅。逍遙太上京，相與坐蓮花。積學為真人，恬然榮衛和。永享無期壽，萬椿奚足多。 大道師玄寂，升僊友無英。公子度靈符，太一捧洞章。舍利曜金姿，龍駕欻來迎。天尊盼雲輿，飄飄乘虛翔。香花若飛雪，氛靄茂玄梁。頭腦禮金闕，攜手遨玉京。 騫樹玄景園，煥爛七寶林。天獸三百名，獅子巨萬尋。飛龍躑躅嗚，神鳳應節吟。靈風扇奇花，清香散人衿。自無高僊才，焉能耽此心。 嚴我九龍駕，乘虛以逍遙。八天如指掌，六合何足遼。眾仙誦洞經，太上唱清謠。香花隨風散，玉音成紫霄。五苦一時迸，八難順經寥。妙哉靈寶囿，興此大法橋。 天真帝一宮，靄靄冠耀靈。流煥法輪綱，旋空入無形。虛皇撫雲璈，眾真誦洞經。高僊拱手讚，彌劫保利貞。 至真無所待，時或轡飛龍。長齋會玄都，嗚玉扣瓊鐘。十華諸僊集，紫烟結成宮。寶蓋羅太上，真人把芙蓉。散華陳我願，握節徵魔王。法鼓會群仙，靈唱靡不同。無可無不可，思與希微通。 道教「禮師存念訣」援用「存思」技法協助行儀，用於朝禮、願念乃至發揮護衛壇場的功效。當中有段內容為召降聚會於玉京山上的太上三尊（道經師三寶或三清），令其降臨內壇高座。「存見齋壇為玄都玉京山七寶城宮臺寶益獅子之座，座上有蓮花以為茵藉，座前獅子蹲踞相間，香官仗樂森然羅列。」「存思之時，皆應臨目，常見太上在高座上，老君在右，道君在左」（出自《道法會元·上清靈寶無量度人上道·禮師存念訣》）。 唐代文學家令狐楚《中元日贈張尊師》：「偶來人世值中元，不獻玄都永日閒。寂寂焚香在仙觀，知師遙禮玉京山。」 李白《經亂離後天恩流夜郎憶舊遊書懷贈江夏韋太守良宰》：「天上白玉京，五城十二樓。仙人撫我頂，結髮受長生。」《廬山謠寄盧侍御虛舟》：「早服還丹無世情，琴心三疊道初成。遙見仙人彩雲裡，手把芙蓉朝玉京。先期汗漫九垓上，願接盧敖游太清。」。 杜甫《寄韓諫議》：「玉京群帝集北斗，或騎麒麟翳鳳凰。芙蓉旌旗煙霧落，影動倒景搖瀟湘。」 唐‧呂洞賓《憶江南》詞之十二 ：「瑤池上，瑞霧靄群仙。素練金童鏘鳳板，青衣玉女嘯鸞弦。身在大羅天。沉醉處，縹渺玉京山。唱徹步虛清燕罷，不知今夕是何年。海水又桑田。」 宋‧白玉蟾《華陽吟》之二十「 不動絲毫過玉關，關頭自有玉京山。 能於山上通來往，風攪九天霜雪寒。」 宋‧陸游《七月一日夜坐舍北水涯戲作》：「兀傲胡床酒半醒，釣筒收盡數舟横。風生細葛無三伏，月上疏林正四更。北斗離離低欲盡，明河脉脉去無聲。斥僊豈復塵中戀，便擬騎鯨返玉京。」 王重陽寫過一首詞名為：《玉京山》：「失笑迷陰化不來。頑愚心鎖硬，怎生開。直饒富貴沒殃災。天年限，終久落輪迴。鬼使早相催。兒孫難替得，有何推。恁時悔恨哭聲哀。方知道，學道是仙材。」 《金丹真傳》〈赴瑤池〉：「若問瑤池快樂，其間受用無邊。上朝金闕玉京山，出入鸞車鳳輦。食有天廚仙脯，六銖羽服飄然，眾仙齊至賀新仙，到此平生志滿。」 潘師正《道門經法相承次序》：「最上一天名曰大羅天，在玄都玉京山上。紫微金闕，七寶騫樹，麒燐師子，化生其中，三世天尊，治在其內。欲界二十八天，其次四天，次三境，最上大羅，合三十六天。總是天尊所統。.....又有大羅天彌覆三清之上，合三清、大羅、三界等為三十六天。其大羅天中有玉京山，山上有七寶城，城周旋二十四萬里，高二萬四千里。城中有七寶玄臺，九萬層臺，出城上三百六十里。臺上又生七寶之樹，八株樹高臺上七百二十里，其樹施枝布葉，彌覆城上八方無極之外。其樹以金銀為根株，珠玉為枝柯，珊瑚夜光為樹葉，𤥭璖、瑪瑙、瑠璃、琥珀為子實，金銀珠玉交錯。其間微風動條，枝葉集麗，讚詠洞章，玄煥曜目，四靈邕邕，宮殿樓觀，難可稱焉。諸天帝王，大聖天尊，妙行真人，仙童玉女，皆各奉功朝修，灑掃、燒香、散花。師子辟邪，神龍朱鳳，悉皆飛翔。靈獸侍衛，百千萬種。此山出五色流泉，又有九色光明，徹照大羅眾天之上，虛皇大道元始天尊之所都。故《度人經》曰：三界之上，眇眇大羅，上無色根，雲層峨峨，唯有元始，浩劫之家。即斯謂也。」 大羅天. 道教辭典. [2017-11-30]. （原始内容存档于2017-12-01）.  甘沁鑫. 論古靈寶經對般若經中“經臺”的接受與改造 (PDF). 古典文獻研究. 2021 [2024-03-08]. （原始内容存档 (PDF)于2024-03-08）.  《洞玄靈寶玉京山步虛經》（靈寶昇玄步虛章）：「玄都玉京山在三清之上，無色無塵。上有玉京金闕七寶玄臺、紫微上宮，中有三寶神經。山之八方自然生七寶之樹，一方各生一株，八株彌滿八方，覆蓋諸天，包羅三界，為無上大羅天太上無極虛皇天尊之治也。」 《無上秘要》：「太上無極虛皇大道君，治在玉京山七寶樹。 右出《太上玉京山經》 《一切道經音義妙門由起》：「《太玄都玉京山經》云：太上曰：夫玄都玉京山有七寶城，城有七寶宮，宮有七寶玄臺，即太上無極虛皇大道君之所理，諸天大聖、天尊帝王、高仙真人各各持齋，奉法宗太上虛皇於此矣。」 王承文. 中古道教「步虛」儀的起源與古靈寶經分類論考：以《洞玄靈寶玉京山步虛經》為中心的考察. 中山大學學報. 2014, 4.  《枕中書》（元始上真眾仙記）：「《真記》曰：玄都玉京七寶山，週迴九萬里，在大羅之上，城上七寶宮，宮內七寶臺，有上中下三宮，如一宮城，一面二百四十門。四方生八行寶林，綠葉朱實，五色芝英，上有萬二千種芝，沼中蓮花徑度十丈。上宮是盤古真人元始天王、太元聖母所治，中宮太上真人金闕老君所治，下宮九天真皇三天真王所治。」 《魏書．釋老志》：「道家之源，出於老子。其自言也，先天地生，以資萬類，上處玉京，為神王之宗；下在紫微，為飛仙之主。」 《雲笈七籤．太上道君紀》：「元始天尊以我因緣之勛，錫我太上之號，封鬱悅那林昌玉臺天帝君，位登高聖，治玄都玉京。」 《太上洞玄靈寶真文度人本行妙經》：「元始天尊以我因緣之勳，錫我太上之號，封鬰悅那林昌玉台天帝王，位登高聖，治玄都玉京。」 《高上玉皇本行集經》：「爾時，玉皇即分其身，徧於十方諸大天宮，令諸天宮自然化現，白玉為京，黃金為闕，七寶玄苑大光明殿具光明座，幢節旛蓋，異寶奇花，徧布是處。爾時，玉皇即以所分之身，徧於是處，白玉京中黃金闕內，七寶玄苑大光明殿光明座上，普為十方演說清淨解脫之道。…… 九天之上，謂之大羅，玉京金闕，雲層峨峨。中有天帝，仁慈惠和。至道無敵，降伏眾魔。天寶靈符，玉律金科，神仙億萬，幢旛眾多。聞者罪滅，永出愛河。是號玉皇，穹蒼真老，妙圓清淨，智慧辯才，至道至尊，三界師，混元祖，無能勝主，四生慈父，高天上聖，大慈仁者，十號圓滿，萬德周身。無量度人，拔生死苦。」 衛琪《玉清無極總真文昌大洞仙經注》：“玉京山，诸仙版籍所在，人之修道，常以子时一阳初动，静坐澄心，以朝万炁，以避人神奏牍天上之罪福於玉帝前。以人合生之命脉，拔出跻之於玉帝宫，在头上脑中是也，玉京山有玉帝宫，上元所主，天仙所居，修道作善，人方到此。” 《風俗通義》：「謹按《爾雅》：『丘之絕高大者為京。』謂非人力所能成，乃天地性自然也。」 杜光庭《洞天福地嶽瀆名山記》：「玉清之上大羅之下，諸山周繞玉京玄都之山，以爲輔翼也。」 《玉京山經》：“玉京山冠於八方諸大羅天，列世比地之樞上，中央矣。山有七寶城，城有七寶宮，宮有七寶玄臺。其山自然生七寶之樹。一株乃彌覆一天，八樹彌覆八方大羅天矣。即太上無極虛皇大道君之所治也。故《大洞隐注經》云：昆崙山上接九氣以为璇玑之轮，在太空之中，中斗既在昆崙山上，即大罗天阙亦在玉京山上也。《生神經》云：飞仙翼于琼阙，四宰辅于明轮。既在三界中斗之上，即大罗天关玉京琼阙亦在玉京山上也。” 《洞玄靈寶玉京山步虛經》：“玉京山在無上大羅天中，玉京之中，七寶玄臺，灾所不及，劫曆再開，混沌重判，傳授真聖，下化人間。其在五億五萬五千五百五十五重天之最上天也，去下八梵天日月之界，九千九百九十九萬九千九百九十億炁，一黑炁三千里。諸天仙人名此山，一曰蓋天首山，二日彌玄上山，三日羅玄洞虛山，四日高上真元山，五曰眾寶幽劫刃山，六曰無色大寶山，七曰周觀洞玄山，八日景華太真山，九曰不思議山，十曰太玄都玉京太山。知此山名，名入仙矣。山上七寶華林，皆作上清三洞道德玄經文章。食此華實，為金光仙人，兆讀是經，咽味至真，道自成矣。” 杜光庭《洞天福地嶽瀆名山記》：「中嶽崑崙山在九海中千辰星，爲天地心」 宮夢仁《讀書紀數略》：「崑崙山天中嶽：在八海間，上當天心，形如偃蓋，上有瓊華之闕、光碧之堂、瑤池翠水、金井玉梁、主鎮星精，居『中元一氣天』中焉」 羅燚英. 昆仑神话与汉唐道教的世界结构 (PDF). [2017-12-01]. （原始内容存档 (PDF)于2017-11-09）.  李建德. 臺灣道教宗派運用之〈步虛詞〉 及其意涵探析 (PDF). 彰化師大國文學誌. [2017-11-30]. （原始内容存档 (PDF)于2018-02-03）.  張超然. 唐宋道教齋儀中的「禮師存念」及其源流考論 ──兼論道教齋壇圖像的運用 (PDF). 清華學報. 2015, 45 (3): 381-413 [2017-12-03]. （原始内容存档 (PDF)于2017-12-04）.